Manawi sampun saged kraos, yakin yen sangsara, limrahipun lajeng gampil dipunajak mikir punapa sababipun lan kados pundi anggen kita saged ngrungkeb ingkang dados gedibaling ontran-ontran, rengka rekasaning laku, rungsit gawating gesang ing ngalam donya punika. Sadaya kadadosan punika rak mesthi wonten sabab-musababipun, pramila punika manawi kita badhe ngundhuh woh ingkang miraos, inggih lajeng perlu ngengeti damel wiji utawi sabab ingkang saged nguwoh miraos. Ing ngandhap punika minangka tuladhanipun, sumangga dipunlajengaken anggenipun nyemak.